text: Bu səhifədən sifariş verərkən yaxşı-yaxşı düşünün. Demək bir neçə məhsul sifariş etmişdim. Dedilər ki bəli məhsullar əldədir, sabah poçt ilə göndəriləcək. Sabahı gün poçta verdiklərini mənə yazdılar. Ancaq qeyd etdilər ki izləmə kodu almamışıq çox məhsul var idi göndəriləcək, izləmə kodu olmasan məhsulları göndəririk müştərilərimizə. Nəysə elə də ciddi problem etmədim. Normalda poçtla 3-4 günə gəlməliykən 5 gün keçdi hələ də poçta gəlməmişdi. Poçta getdim soruşdum dedilər yox sizin adınıza heç nə gəlməyib. Bir neçə gün də gözlədim yenə getdim gəlməmişdi. Səhifəyə yazdım 2 gün sonra mesajıma baxdılar. Dedilər ki yox göndərmişik biz. Yaxşı dedim biraz da gözlədim. İzləmə kodu olmadığı üçün bağlamam hardadır heç bir məlumat yox idi məndə. Səhifəyə də dəfələrlə yazıram hər dəfə mesajıma bir neçə gün sonra baxırdılar, problemlə heç maraqlanmırdılar. 3 həftə sonra yazanda mənə cavab verdilər ki sizin məhsullar hələ göndərilməyib, əlimizdədir. Əsəb oldum. Madam hələ göndərməmişdinizsə niyə mənə poçtla göndərdiyinizi demisiz? Mesajlarda olan yazışmaların hamsını göstərdim özlərinə də. Ödənişimi geri tələb etdim, 2 gün də pulumu geri köçürmələrini gözlədim. Belə bərbad xidmət göstərən, müştəri ilə danışa bilməyən ikinci səhifə tanımıram. Hələ bu azmış kimi, öz xətalarını nə boynuna almadılar, nə də heç bir üzrxahlıq da etmədilər. 3 həftə boş-boşuna gözlədiblər, yalandan göndərdiklərini deyiblər ən axırda isə məlum olur ki etməyiblər. Belə diqqətsizlik, belə vecsizlik ilə necə satış edirlər mənə çatmır.